ક્રૂડની લપસણી ભૂમિ અને ટ્રેડ વોરમાં ડોલર સામે રૂપિયો ખાસ્સો ઘસાયો છે. જુનના પ્રારંભમાં ડોલર સામે રૂપિયો 67.07 સામે બુધવારે વર્ષ 2018ની સૌથી નીચી 68.61ની સપાટીએ બંધ રહ્યો હતો. આમ જુન મહિનામાં જ તેમાં લગભગ રૂ.1.55નું ધોવાણ થયું છે. એશિયન માર્કેટમાં ડોલર સામે રૂપિયો બીજી સૌથી નબળી કામગીરી દર્શાવતી કરન્સી રહી હોવાનું સૂત્રોનું કહેવું હતું. ડોલર સામે રૂપિયામાં 2018ના વર્ષમાં લગભગ રૂ.5નું ધોવાણ થયું છે. વર્ષના પ્રારંભમાં અમેરિકન ચલણ સામે રૂપિયો 63.68ના સ્તરે હતો. બુધવારે ઇન્ટ્રા ડેમાં 68.68ની સપાટીને ધ્યાનમાં લઇએ બરોબર પાંચ રૂપિયાની નરમાઈ સૂચવે છે.